Rikunarita-ORG/Wikinium huggingface dataset:
# Manhattan Melodrama

| Manhattan Melodrama |
| --- |
| kino-poster |
| Režija | W. S. Van Dyke |
| Producent | David O. Selznick |
| Scenario | Oliver H. P. Garrett Joseph L. Mankiewicz **sinopsis**: Arthur Caesar |
| Uloge | Clark Gable William Powell Myrna Loy |
| Muzika | William Axt |
| Fotografija | James Wong Howe |
| Montaža | Ben Lewis |
| Distribucija | Metro-Goldwyn-Mayer |
| Premijera | 4. maja 1934 (1934-05-04) |
| Trajanje | 93 min. |
| Zemlja |  Sjedinjene Države |
| Jezik | engleski |

Manhattan Melodrama (srpskohrvatski: *Manhattanska melodrama*) je američki crno-bijeli film snimljen 1934. u režiji W. S. Van Dykea. Po žanru predstavlja kombinaciju melodrame i gangsterskog filma. Protagonisti - koje tumače Clark Gable i William Powell - su Blackie Galagher i Jim Wade dva najbolja prijatelja iz djetinjstva, koji su se tokom godina našli na suprotnim stranama zakona; Blackie kao gangster, a Jim kao javni tužilac sa političkim ambicijama. Radnja prikazuje kako će njihovo prijateljstvo u kušnju staviti suparništvo oko lijepe Eleanor Parker (koju tumači Myrna Loy).

*Manhattan Melodrama* je postigao veliki komercijalni uspjeh, i značajno je pomogao karijeri Clarka Gablea, koji je učvrstio status jedne od najvećih zvijezda 1930-ih. Filmsko partnerstvo Powella i Loy je, pak, potaklo njihov angažman u popularnoj seriji filmova *Mršavko*. *Manhattan Melodrama* je poznat i kao jedan od prvih važnijih filmova u karijeri Mickeya Ronneya, ali i po tome što se u njemu prvi put čula pjesma *Blue Moon* Lorenza Harta, iako s drukčijim naslovom (*The Bad in Every Man*) i tekstom.

*Manhattan Melodrama* je, međutim, vjerojatno najpoznatiji po tome što ga je 22. jula 1934. u čikaškoj kino-dvorani Biograph Theater otišao pogledati zloglasni gangster John Dillinger, a nakon čega su ga pri izlasku u zasjedi ubili agenti FBI. Taj je događaj, između ostalog, poslužio producentima za dodatni publicitet.

## Uloge

* Clark Gable ... Blackie Gallagher
* William Powell ... Jim Wade
* Myrna Loy ... Eleanor Packer
* Leo Carrillo ... Father Joe
* Nat Pendleton ... Spud
* George Sidney ... Poppa Rosen
* Isabel Jewell ... Annabelle
* Muriel Evans ... Tootsie Malone
* Thomas E. Jackson ... Pomoćnik okružnog tužioca Richard Snow (na špici kao Thomas Jackson)
* Isabelle Keith ... Miss Adams (na špici kao Claudelle Kaye)
* Frank Conroy ... Blackiejev advokat
* Noel Madison ... Manny Arnold
* Jimmy Butler ... Jim Wade kao dječak
* Mickey Rooney ... Blackie kao dječak
* Shirley Ross ... Pjevačica u Cotton Clubu

## Reference

## Vanjske veze

* *Manhattan Melodrama* na filmskoj bazi podataka TCM
* *Manhattan Melodrama* na sajtu IMDb
* *Manhattan Melodrama* on Lux Radio Theater: September 9, 1940
# Kriminalistički film

**Kriminalistički film** predstavlja filmski žanr koji u najširem smislu obuhvaća igrane filmove čiji se zaplet bavi kriminalom, bilo kroz prikaz njegovog izvođenja, suzbijanja ili istrage. Smatra se jednim od najstarijih žanrova i najpopularnijih žanrova, pogotovo na počecima postojanja filmske djelatnosti, te se tokom vremena razvio niz različitih pristupa prikazu zločina, odnosno razgranao se na niz različitih podžanrova. Kriminalistički filmovi tako mogu u sebi sadržavati elemente širih žanrova kao što su drame ili komedije, ali i drugih specifičnih žanrova kao što su trileri, akcije, pustolovni filmovi te, nešto rjeđe, horor, SF, pa i historijski ili ratni filmovi.

Među podžanrovima kriminalističkog filma se, pak, mogu naći:

* detektivski filmovi, specifičnost čijeg zapleta je rješavanje nekog zločina ili uz njega vezanu zagonetku/misteriju (whodunnit); riječ je o najstarijim oblicima kriminalističkog filma te se ponekad oni smatraju sinonima sa širom cjelinom kriminalističkog filma;
* gangsterski filmovi, čija je specifičnost bavljenje različitim aspektima organiziranog kriminala odnosno prikazuju ih iz perspektive profesionalnih kriminalaca;
* policijski filmovi, čija je specifičnost bavljenje temom kriminala iz perspektive pripadnika policije i odgovarajućih državnih službi;
* pljačkaški filmovi, čija se radnja odvija oko izvođenja nekog spektakularnog ili složenog imovinskog delikta.

Kriminalističkim filmovima mogu, ali ne moraju uvijek biti i sljedeći (hibridni) žanrovi:

* pravosudni filmovi, koji se kriminalom bave kroz njegove posljedice u obliku kaznenopravnih sudskih postupaka;
* zatvorski filmovi, koji prikazuju život u zatvorima i sličnim institucijama.

Kriminalistički filmovi se dodatno mogu dijeliti i po specifičnom stilu, vremenu nastanka ili miljeu u koji su smješteni:

* film noir, specifična vrsta kriminalističkog filma karakteristična za klasični Hollywood 1940-ih i 1950-ih;
	+ neo-noir, kriminalistički filmovi koji su stil i teme film noira smjestili u moderno doba;
* yakuza filmovi, karakteristični za japansku kinematografiju, a čija je tema prikazivanje djelatnosti yakuza;
* giallo, kriminalistički filmovi koje karakterizira eksplicitnost prikaza nasilja, karakteristični za italijansku kinematografiju;
* blacksploitation filmovi, karakteristični za Hollywood početka 1970-ih, a čiji su protagonisti i radnja smješteni u milje američkih crnaca;
	+ hicksploitation filmovi, njihov ekvivalent čija se radnja odvija u miljeu siromašnih bijelaca u ruralnim i nerazvijenim dijelovima SAD;
	+ hood filmovi koji se snimaju od 1980-ih i čija se radnja odvija u siromašnim četvrtima i naseljima te najčešće prikazuje afroamerički, ali također može prikazivati i hispanoamerički ili neki drugi milje;
* Heroic bloodshed, gangsterski filmovi karakteristični po kombinaciji patetike i eksplicitnog nasilja, karakteristični za hongkonšku kinematografiju od 1980-ih.
# Romantični film

Scena iz filma *Alexander's Ragtime Band*
**Romantični film** ili **ljubavni film** je filmski žanr koji je fokusiran na strast, emocije i odnos privrženosti između glavnih likova. Kod ljubavnih filmova, glavna tema zapleta je ljubavna priča ili traganje za ljubavlju. Povremeno se glavni junaci suočavaju sa preprekama kao što su finansije, bolest, razni oblici diskriminacije, psihološke barijere ili pretnje porodica koje ne odobravaju njihovu vezu. Zaplet u ljubavnim filmovima mogu činiti i svakodnevne životne tenzije i iskušenja, neverstvo, kao i karakterne i druge razlike između glavnih junaka.

Najčešće teme ljubavnih filmova su ljubav na prvi pogled, neuzvraćena ljubav, opsesivna ljubav, duhovna ljubav, zabranjena ljubav, seksualna i strastvena ljubav, destruktivna ljubava, tragična ljubava, razlika u godinama itd. Ljubavni filmovi služe gledaocima kao beg od stvarnosti, pogotovo ako glavni junaci prevaziđu sve teškoće i iskušenja života i žive „srećno do kraja života“.

## Podžanrovi

* **Ljubavna drama**. Romantične drame obično stavljaju veći naglasak na seks i ličnost ljubavnika nego romantične komedije. Muzika se često koristi da ukaže na emocionalno raspoloženje, stvarajući atmosferu veće izolacije za par. Romantična drama obično ne otkriva da li će glavni junaci na kraju stupiti u brak. Primer romantične drame je film Mostovi okruga Medison.
* Čik flik je termin koji se koristi za filmove koji su usmereni ka ženskoj publici. Primeri su Prljavi ples, Titanik i drugi.
* **Romantične komedije** su filmovi koji imaju duhovit zaplet baziran na romantičnim idealima poput onog da je prava ljubav u stanju da prevaziđe većinu prepreka. Humor je u takvim filmovima najčešće verbalan ili situacioni. Primeri je film Dogodilo se jedne noći.
* **Ljubavni triler** je žanr koji kombinuje elemente romantičnog filma i trilera. Neki primeri romantičnih trilera su Gospodin i gospođa Smit, Turist, Sumrak itd.

## Reference

## Vanjske veze

* IMDb guide to Romance movies Arhivirano 2010-01-16 na Wayback Machine-u
# Franchot Tone

| Franchot Tone |
| --- |
| glumac |
| u traileru za film *Mutiny on the Bounty* |
| Biografske informacije |
| Rođenje | Stanislaus Pascal Franchot Tone (1905-februara-27)27. februara 1905. Niagara Falls, New York, New York, SAD |
| Smrt | 18. septembra 1968. (dob: 63) New York |
| Supružnik | Joan Crawford (v. 1935 ﻿–﻿  r. 1939) Jean Wallace (v. 1941 ﻿–﻿  r. 1948) Barbara Payton (v. 1951 ﻿–﻿  r. 1952) Dolores Dorn (v. 1956 ﻿–﻿  r. 1959) |
| Djeca | 2 |
| Profesionalne informacije |
| Zanimanje | glumac |
| Opus |
| Djelatni period | 1926–68 |
| Znamenite uloge |
| Roger Byam u *Mutiny on the Bounty* |

**Franchot Tone** (27. februar 1905 – 18. septembar 1968) bio je američki filmski, teatarski i televizijski glumac.

Odrastao u uglednoj i imućnoj porodici (koja je sa očeve strane bila u srodstvu sa Wolfeom Toneom, znamenitim borcem za slobodu Irske i ocem irskog republikanizma), glumom se počeo baviti za vrijeme studija na Univerzitetu Cornell. Profesionalnu karijeru je započeo na Broadwayu gdje je bio među osnivačima znamenite glumačke trupe Group Theatre, ali i jedan od prvih koji je odatle otišao u Hollywood. Tamo se uglavnom istakao ulogama u melodramama i historijskim filmovima, ali je rijetko dobivao glavne uloge. U doba makartističkih progona je zbog navodno lijevih političkih stavova bio na "neslužbenoj" crnoj listi, ali je 1960-ih imao niz zapaženih karakternih uloga.

Tone je imao izuzetno buran privatan život te se ženio četiri puta. Prva supruga mu je bila kolegica Joan Crawford sa kojom se razveo u izuzetno neprijateljskim okolnostima. Zbog glumice Barbare Payton se 1951. fizički sukobio sa kolegom Tomom Nealom, koji ga je pri tome tako brutalno pretukao da je Tone završio u komi i bio prisiljen podvrgnuti se plastičnoj operaciji zbog unakaženog lica. Payton mu je nakon toga postala treća po redu supruga, ali ju je nedugo potom razveo kada je otkrio da potajno održava vezu sa Nealom.

## Izvori

## Vanjske veze

Franchot Tone na Wikimedijinoj ostavi

* Franchot Tone na sajtu IMDb
* Franchot Tone na Internet Broadway Database (`en`)
* Franchot Tone na Internet Off-Broadway Database
* Urbane Rebel: The Franchot Tone Story Arhivirano 2005-10-16 na Wayback Machine-u
* Franchot Tone at Classic Movie Favorites Arhivirano 2005-12-05 na Wayback Machine-u
* Interview with Franchot Tone biographer
* Franchot Tone na Find a Grave
# Joshua Logan

| Joshua Logan |
| --- |
| Biografske informacije |
| Rođenje | Joshua Lockwood Logan III (1908-oktobra-05)5. oktobra 1908. Texarcana, Teksas, SAD |
| Smrt | 12. jula 1988. (dob: 79) New York, SAD |
| Supružnik | Barbara O'Neil  (v. 1939 ﻿–﻿  r. 1940) Nedda Harrigan  (v. 1945 ﻿–﻿  njegova smrt 1988) |
| Profesionalne informacije |
| Zanimanje | glumac, režiser, scenarist |
| Opus |
| Djelatni period | 1932–1987 |
| Znamenita djela |
| *South Pacific* *Paint That Wagon* |

**Joshua Lockwood Logan III** (5. oktobar 1908 – 12. jul 1988) je bio američki teatarski i filmski režiser, najpoznatiji po mjuziklima koje je režirao na Broadwayu i u Hollywoodu.Među njima se ističe *South Pacific*, kome je režirao i filmsku adaptaciju.

## Reference

## Vanjske veze

* Staff writers (July 13, 1988). „Joshua Logan, Stage and Screen Director, Dies at 79”. *The New York Times*. Pristupljeno May 28, 2008.
* Joshua Logan na Internet Broadway Database (`en`)
* Joshua Logan na Internet Off-Broadway Database
* Joshua Logan na sajtu IMDb
* Joshua Logan papers, 1723–1992 (bulk 1940–1980), held by the Library of Congress
* Joshua Logan correspondence and ephemera, 1920-1989, held by the Billy Rose Theatre Division, New York Public Library for the Performing Arts
* Joshua Logan na Find a Grave
# The Adventures of Tom Sawyer (film, 1938)

| The Adventures of Tom Sawyer |
| --- |
| Režija | Norman Taurog H.C. Potter (otpušten, van špice) George Cukor (van špice) William A. Wellman (van špice) |
| Producent | David O. Selznick |
| Scenario | John V.A. Weaver Marshall Neilan (van špice) |
| Predložak | The Adventures of Tom Sawyer; autor: Mark Twain (roman) |
| Uloge | Tommy Kelly Jackie Moran May Robson Ann Gillis |
| Muzika | Max Steiner (van špice) |
| Fotografija | James Wong Howe |
| Distribucija | United Artists |
| Premijera | 11. februara 1938 (1938-02-11) |
| Trajanje | 91-93 min. |
| Zemlja |  Sjedinjene Države |
| Jezik | engleski |

The Adventures of Tom Sawyer (srpskohrvatski: *Avanture Toma Sawyera*) je američki igrani film snimljen 1938. u režiji Normana Tauroga. Predstavlja četvrtu po redu adaptaciju istoimenog romana Marka Twaina, odnosno prvu napravljenu u boji. Naslovni protagonist, čiji lik tumači Tommy Kelly, je nestašni dječak kome su umrli roditelji i koji živi kod svoje tetke u malom američkom gradiću.

Film je producirao znameniti producent David O. Selznick, koji je nastojao dodatni publicitet steći javnim natječajem, odnosno masovnom potragom za dječaka koji bi tumačio naslovni lik. Tommy Kelly, koji je na kraju dobio ulogu, međutim, kasnije nije uspio ostvariti glumačku karijeru te je nakon odrastanja radio kao učitelj. Samo je snimanje bilo obilježeno stalnim smjenama režisera, ali je, usprkos svega, film dobio pohvale zbog scene u pećini gdje je scenografiju postavio William Cameron Menzies. Selznick je iskustva stečena prilikom snimanja primijenio na svoj mnogo poznatiji i uspješniji film *Gone with the Wind*.

## Uloge

* Tommy Kelly ... Tom Sawyer
* Jackie Moran ... Huckleberry Finn
* Ann Gillis ... Becky Thatcher
* May Robson ... Aunt Polly
* Walter Brennan ... Muff Potter
* Marcia Mae Jones ... Mary Sawyer
* Victor Jory ... Injun Joe
* David Holt ... Sid Sawyer
* Nana Bryant ... Mrs. Thatcher
* Victor Kilian ... Sheriff
* Olin Howland ... Mr. Dobbins
* Mickey Rentschler ... Joe Harper
* Donald Meek ... Sunday School Superintendent
* Charles Richman ... Judge Thatcher
* Margaret Hamilton ... Mrs. Harper
* Spring Byington ... Widow Douglas
* Roland Drew ... Dr. Robinson
* Cora Sue Collins ... Amy Lawrence
* Philip Hurlic ... Little Jim
* Jane Isbell (van špice)

## Vanjske veze

* *The Adventures of Tom Sawyer* u katalogu Američkog filmskog instituta
* *The Adventures of Tom Sawyer* na sajtu IMDb
* *The Adventures of Tom Sawyer* na filmskoj bazi podataka TCM
# Pustolovni film

**Pustolovni** ili **avanturistički film** (engleski: *adventure film*), je žanr igranog filma koji obiluje akcijom, potragom i egzotičnim lokacijama. Blizak je žanru akcijskog filma, a dijeli poveznice i s nekim drugim žanrovima, poput znanstveno-fantastičnog ili ratnog filma.

## Pustolovni filmovi

Primjeri pustolovnih filmova:

* *Dekameron* (1971.)
* *Otimači izgubljenog kovčega* (1981.)
* *Conan barbarin*
* *Indiana Jones i ukleti hram* (1984.)
* *Indiana Jones i posljednji križarski pohod* (1989.)
* *Mumija* (1999.)
* *Gospodar i ratnik: Daleka strana svijeta* (2003.)
* *Krvavi dijamant* (2006.)
* *Indiana Jones i Kraljevstvo kristalne lubanje* (2008.)

## Reference

## Vanjske veze

* Pustolovni filmovi (`en`)
# Columbia Pictures

|  |
| --- |
| **Columbia Pictures** |
| Vrsta
 | podružnica
 |
| Osnovana
 | Los Angeles, Kalifornija, SAD (8. svibnja 1919. kao *CBC Film Sales*)
 |
| Trenutno sjedište
 | , SAD Culver City, Kalifornija, SAD
 |
| Ključne osobe | Matt Tolmach |
| Predsjednik | Doug Belgrad |
| Industrija | film |
| Vlasnik | Sony Pictures Entertainment |

**Columbia Pictures Industries, Inc.** je američka kompanija za proizvodnju i distribuciju filmova. Jedna je od šest vodećih filmskih studija u Hollywoodu. Čini dio *Columbia TriStar Motion Pictures Group* u vlasništvu *Sony Pictures Entertainmenta*, podružnice japanske korporacije *Sony*.

Studio je osnovan 1919. godine pod imenom **Cohn-Brandt-Cohn Film Sales**, a 1924. godine promjenio je ime u *Columbia Pictures*. Godine 1982. studio je kupila Coca-Cola kompanija, a pet godina kasnije Columbia Pictures udružuje se s TriStar Picturesom u *Columbia Pictures Entertaiment*. Godine 1989. japanska korporacija Sony kupuje Columbia Pictures grupaciju.

## Važniji filmovi

* *Istjerivači duhova*, (1984.)
* *Posljednji akcijski junak*, (1993.)
* *Male žene*, (1994.)
* *Desperado*, (1995.)
* *Peti element*, (1997.)
* *Ljudi u crnom*, (1997.)
* *Air Force One*, (1997.)
* *Pad crnog jastreba*, (2001.)
* *Spiderman*, (2002.)
* *Ljudi u crnom 2*, (2002.)
* *Spiderman 2*, (2004.)
* *Da Vincijev kod*, (2006.)
* *Casino Royale*, (2006.)
* *Spiderman 3*, (2007.)
* *Zrno utjehe*, (2008.)
* *Anđeli i demoni*, (2009.)
* *Terminator: Spasenje*, (2009.)
* *Društvena mreža*, (2010.)
* *21 Jump Street*, (2012.)

## Vanjske veze

* Columbia Pictures (us) na Internet Movie Databaseu (`en`)
# Herbert Marshall

| Herbert Marshall |
| --- |
| Herbert Marshall (1936) |
| Biografske informacije |
| Rođenje | Herbert Brough Falcon Marshall (1890-maja-23)23. maja 1890. London, Engleska, Ujedinjeno Kraljevstvo |
| Smrt | 22. januara 1966. (dob: 75) Beverly Hills, Kalifornija, SAD |
| Supružnik | Mollie Maitland (1915﻿–﻿**Greška izraza: Neočekivani < operator**) (razvod) Edna Best (1928﻿–﻿**Greška izraza: Neočekivani < operator**) (razvod) 1 dijete Lee Russell (vj. 1940–?) (razvod) 1 dijete Boots Mallory (1947﻿–﻿**Greška izraza: Neočekivani < operator**) (njena smrt) 1 dijete Dee Anne Kaufmann (1960﻿–﻿**Greška izraza: Neočekivani < operator**) (njegova smrt) |
| Opus |
| Djelatni period | 1911–1965 |

**Herbert Marshall** (23. maj 1890 – 22. januar 1966), punim imenom **Herbert Brough Falcon Marshall**, bio je engleski glumac. Karijeru je 1911. godine započeo na pozornici, a prekinuo ju je prvi svjetski rat, u kome je, sa mnogim budućim zvijezdama, sudjelovao kao pripadnik Londonske škotske pukovnije. Na bojištu je ranjen te mu je amputirana noga. Usprkos toga je nastavio karijeru, postigavši uspjeh nastupima u hollywoodskim filmovima te kao protagonist popularnih radio-serija.

## Izabrana filmografija

* *The Letter* (1929)
* *Murder!* (1930)
* *Secrets of a Secretary* (1931)
* *The Calendar* (1931)
* *Michael and Mary* (1931)
* *The Faithful Heart* (1932)
* *Blonde Venus* (1932)
* *Trouble in Paradise* (1932)
* *Evenings for Sale* (1932)
* *I Was a Spy* (1933)
* *Four Frightened People* (1934)
* *Riptide*
* *Outcast Lady* (1934)
* *The Painted Veil* (1934)
* *If You Could Only Cook* (1935)
* *Dark Angel* (1935)
* *The Good Fairy* (1935)
* *Till We Meet Again* (1936)
* *A Woman Rebels* (1936)
* *Breakfast for Two* (1937)
* *Angel* (1937)
* *Mad About Music* (1938)
* *Always Goodbye* (1938)
* *Zaza* (1939)
* *Foreign Correspondent* (1940)
* *The Letter* (1940)
* *Kathleen* (1941)
* *The Little Foxes* (1941)
* *When Ladies Meet* (1941)
* *The Moon and Sixpence* (1942)
* *Young Ideas* (1943)
* *Flight for Freedom* (1943)
* *Andy Hardy's Blonde Trouble* (1944)
* *The Enchanted Cottage* (1945)
* *The Unseen* (1945)
* *Crack-Up* (1946)
* *The Razor's Edge* (1946)
* *Duel in the Sun* (1946)
* *Ivy* (1947)
* *High Wall* (1947)
* *The Secret Garden* (1949)
* *Black Jack* (1950)
* *Anne of the Indies (1951)*
* *Angel Face* (1952)
* *Gog* (1954)
* *The Black Shield of Falworth* (1954)
* *Wicked As They Come* (1956)
* *Stage Struck* (1958)
* *The Fly* (1958)
* *Midnight Lace* (1960)
* *Five Weeks in a Balloon* (1962)
* *The Caretakers* (1963)
* *The Third Day* (1965)

## Reference

## Vanjske veze

* Herbert Marshall na sajtu IMDb
* Herbert Marshall na Internet Broadway Database (`en`)
* Photographs of Herbert Marshall
* Herbert Marshall na Find a Grave
# Melvyn Douglas

| Melvyn Douglas |
| --- |
| Melvyn Douglas |
| Biografske informacije |
| Rođenje | Melvyn Edouard Hesselberg (1901-aprila-05)5. aprila 1901. Macon, Georgia |
| Smrt | 4. augusta 1981. (dob: 80) New York |
| Supružnik | Rosalind Hightower Helen Gahagan |
|  |
|

| proširiNagrade |
| --- |
| **Najbolji sporedni glumac** 1963 *Hud* 1979 *Being There* |

 |
|  |

**Melvyn Edouard Hesselberg** (5. april 1901 – 4. august 1981), poznatiji kao **Melvyn Douglas**, bio je američki glumac. Poznat je po tome što je osvojio tri od četiri najprestižnije nagrade u američkoj industriji zabave - dva Oscara, jedan Tony i jedan Emmy.

Douglas je bio oženjen dva puta. Kratki brak s Rosalind Hightower je proizveo sina Gregoryja Hesselberga, oca glumice Ileanne Douglas. Nakon nje se oženio za demokratsku političarku Helen Gahagan, poznatu po sukobu s Richardom Nixonom. Upravo je Douglas za budućeg predsjednika upotrijebio nadimak *Tricky Dick* (Pokvareni Dick).

## Izabrana filmografija

|  |  |
| --- | --- |
| * *Tonight or Never* (1931)
* *The Wiser Sex* (1932)
* *As You Desire Me* (1932)
* *The Old Dark House* (1932)
* *The Vampire Bat* (1933)
* *Counsellor at Law* (1933)
* *She Married Her Boss* (1935)
* *Annie Oakley* (1935)
* *The Gorgeous Hussy* (1936)
* *Theodora Goes Wild* (1936)
* *Captains Courageous* (1937)
* *I Met Him in Paris* (1937)
* *Angel* (1937)
* *There's Always a Woman* (1938)
* *Fast Company* (1938)
* *The Shining Hour* (1938)
* *Ninotchka* (1939)
* *Too Many Husbands* (1940)
* *Third Finger, Left Hand* (1940)
* *That Uncertain Feeling* (1941)
* *A Woman's Face* (1941)
* *Two-Faced Woman* (1941)
 | * *They All Kissed the Bride* (1942)
* *The Sea of Grass* (1947)
* *The Guilt of Janet Ames* (1947)
* *Mr. Blandings Builds His Dream House* (1948)
* *A Woman's Secret* (1949)
* *Billy Budd* (1962)
* *Hud* (1963)
* *Advance to the Rear* (1964)
* *The Americanization of Emily* (1964)
* *Rapture* (1965)
* *Hotel* (1967)
* *Companions in Nightmare* (1968)
* *I Never Sang for My Father* (1970)
* *The Candidate* (1972)
* *The Tenant* (1976)
* *Twilight's Last Gleaming* (1977)
* *The Seduction of Joe Tynan* (1979)
* *Being There* (1979)
* *The Changeling* (1980)
* *Tell Me a Riddle* (1980)
* *Ghost Story* (1981)
 |

## Vanjske veze

* Melvyn Douglas na sajtu IMDb
* Melvyn Douglas na Filmskoj bazi podataka TCM (`en`)
* Melvyn Douglas na Internet Broadway Database
# Dokumentarni film

**Dokumentarni film** je riječ koja se odnosi na filmski izraz koji ima za cilj da dokumentuje stvarnost.

## Definicija dokumentarnog filma

Riječ *dokumentarni film* je prvi put korištena za filmove ove vrste u osvrtu za film Maona koji ja pisao John Grierson. Pojam se pojavio 8. februara 1926. U kasnim 1930-im John Grierson piše esej "Prvi principi dokumentarca" u kojem objašnjava zašto Maona ima dokumentarnu vrijednost. Njegova definicija dokumentarnog filma je "kreativni tretman stvarnosti". Ovo je djelimično prihvaćena definicja koja je izazvala filozofsko pitanje o tome smije li u dokumentarnom filmu biti glumljenja na sceni.
S druge strane, Džiga Vertov se zalagao za prezentaciju "života onakvim kakav i jeste", to jeste snimanje bez namještenih scena i života kojeg je kamera ustvari iznenadila.

## Moderni dokumentarni film

Zarade na dokumentarnim filmovima u poslednje vrijeme su velike, posebno se ističu flmovi poput Fahrenheit 9/11 ili Marš pingivina. Ovi filmovi obično imaju manji budžet nego igrani filmovi i zbog toga su privlačni filmskim kompanijama. Trenutni rekorder u zaradi je Fahrenheit 9/11 koji je zaradio 228 miliona američkih dolara na ulaznicama i prodao više od 3 miliona DVD-ova.

Priroda dokumentarnog filma se izmijenila u zadnjih 20 godina. I komercijalni uspjeh ovih filmova duguje ovoj promjeni u načinu iznošenja priče. Ali ova promjena je podigla pitanje poput mogu li ovakvi filmovi biti smatrani dokumentarnim. Osim ove promjene u naraciji značajno je i to što filmovi izlaze i na DVD-u iako nemaju svoje kino premijere. Ovo je omogućilo profitabilno snimanje dokumentarnih filmova i o manje poznatim historijskim osobama.

Moderni dokumentarni film se u nekoj mjeri poklapa i sa televizijskim formama "reality TV"-a koje se graniče sa dokumentarnim ali i snimanim, tj. igranim filmom. Snimanje dokumentranih emisija odaje da su ovi filmovi bliži reklamama nego klasičnim dokumentarcima. Nove kamere, ali i kompjuterska tehnika je omogućila snimanje mjesta i situacije koje su prije mogle biti zabilježene samo uz veliki trud i materijalni trošak.

## Povezano

* Igrani film
* Pseudodokumentarni film